Сванетия

Свáнэтия Чинязмасторонь (Свáнэти Чинязмасторонь, ) — те пандов тарка Грузиянь Пелевеёнксcо. Теевсь историянь кувалт. Эрицятне — свант. Истя жо историянь ды таркань кувалт явови Верце ды Алце Сванэтияс, сынь явовить эсь юткова Сванэтиянь пандонь рисьмесэ.

 Верьце Сванэтия 
Верьце СванСванэтиятия ( Зэмо-Сванэти) — те пандо прясо аштиця тарка, Ингури леень верьце чудемасо. Покшолмазо 3154 вп². Координатонзо: 42°48' ды 43°15' пелевеёнксонь эчкень ды 42°00' ды 43°00' чилисемань кувалмонь юткосо.

Пелевеёнксонь ды чилисемаёнксонь ёндо Сванэтиянь перька ашти Кавказонь Прявт Пандорисьме, конань покш пандопрякс лововить: Шхара, Ушба, Тетнульди ды лият. Сонзэ эзга юты Грузиянь ды Рузонь Масторонь явоматаркась (Кабардино-Балкария). 

Лембеёнксонь ёндо — Сванэтия пандорисьме, конась вейсэнди Кавказонь Прявт Пандорисьмень марто ды тень кувалт пексты Верьце Сванэтиясонть чилисемаёндо. Чивалгома ёндо явови Хурум пандорисьмесэ Кодоронь ущельядо.
Верьце Сванэтиясь содавикс эсь архитектурань ды мазый таркань коряс. Сехте содавикст — эрямобашнят, конат вачказельть IX—XII пингесэ. Истя жо ванстовсть кезэрень кевень православиянь церкуват.

Верьце Сванэтиясь ульнесь совавтозь ЮНЕСКонь Весе Масторонь ванстома конёвс.

Администрациянь кувалт Верьце Сванэтиясь ашти Самегрелонь ды Верьце Сванэтиянь Местийской буесэ, прявт велекс ашти Местиа велесь.

 Историясь 
Грузиянь царствань колавомадо мейле XVI пингестэ Верьце СванСванэтиятиясь аштесь имеретинэнь инязоронть ало. Чивалгомаёно Дадешкелиани князесь тейсь киньдяк ало а аштиця мастор. Те тарканть лемдизь Князень Сванэтия.  Лия таркава теевсть олячинь вейсэндявкст ды тенст кармасть мереме Олячинь Сванэтия.
Неть кавто таркатне совасть Рузонь империяс (Князень СванСванэтиятиясь — 1833 иестэ, Олячинь СванСванэтиятиясь — 1840 иестэ), ансяк 1840 иентнень прядовомас тосо арасель рузонь администрациясь ды рузонь православиянь церкуваськак.

1859 иень самс Князень Сванэтиясь ульнесь кардазь ды те таркась теезель башка приставствакс — Сванэтиякс. Сон совась Кутаисинь генерал-губернаторствас.
1857 иестэ тозонь совасть рузонь ушмант. Константин Дадешкелиани маштызе Александр Гагаринэнь, конась ульнесь Кутаисинь генерал-губернаторокс, ды тень кисэ сонсь ульнесь ледезь судонь меремань кувалт.

Алце Сванэтия
Алце СванСванэтиятия ( Квэмо-Сванэти) — Цхенисцкали  леень верьце чудематаркава аштиця модатне. Цхенисцкали — те Риони леень ожась.

Пелевеёндо Алце Сванэтиясь явозь Сванэтиянь пандорисьмесэ Верьце СванСванэтиятиясто. Лембеёндо ды чивалгома ёндо Эгрис пандорисьмесь яви те тарканть Мегрелиядо, а Лечхуми пандорисьмесь яви Лечхумдо лембеёндо, Рачи — чилисема ёндо.

Администрациянь кувалт Алце Сванэтиясь теи Лентех буе, конась сови Рача-Лечхуми ды Алце Сванэтиянь регионс, прявттаркась — Лентехи велесьAbout Lentekhi.

Историясь
Грузиянь царствань колавомадо мейле XVI пингестэ Алце СванСванэтиятиясь  совась Мегрелэнь княжествас. 1833 те таркась совась Рузонь империяс, а 1867 иестэ княжестванть лоткавтызь. Нет модатне совасть Кутаисинь губернияс.  1887 иестэ саезь Алце Сванэтиянь модатне совасть Лучхум уездс.

Категория:Грузия Мастор